Nephanes

Nephanes er en slekt av bittesmå biller som hører til familien fjærvinger (Ptiliidae).

Utseende 
Knøttsmå (0,5-0,6 millimeter), spinkelt bygde biller. Kroppen er jevnbred og litt flat, fargen vanligvis mørk, ikke særlig blank og fint hårete, tydelig punktert. Antennene er lange, 11-leddete, de tre ytterste leddene litt kraftigere enn resten. Pronotum er litt rundet, så bredt som dekkvingene, som er ganske jevnbrede og dekker (i alle fall nesten) bakkroppen. Føttene er tre-leddete, alle leddene tynne.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.

Utbredelse 
Slekten er vidt utbredt i Europa og Nord-Amerika, forekommer også på New Zealand (innført?).

Systematisk inndeling/ norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien spissfjærvinger, Acrotrichinae
 Stammen Nephanini
 Slekten Nephanes Thomson, 1859 
 Nephanes euphorbiicola Israelson, 1976 
 Nephanes flaviventris (Motschulsky, 1869)
 Nephanes laeviusculus A.Matthews, 1866
 Nephanes marchali (Vuillet, 1911)
 Nephanes meridionalis A.Matthews, 1872
 Nephanes oregonus Hatch, 1957
 Nephanes plurijugosus Darby, 2018
 Nephanes pubescens A.Matthews, 1884
 Nephanes puritanus Casey, 1924
 Nephanes rugulodorsus Hatch, 1928
 Nephanes titan (Newman, 1834)  - finnes i Norge
 Nephanes tristis Johnson, 1988 
 Nephanes truncatus (Casey, 1885) 
 Nephanes vicksburgensis Casey, 1924

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 Nephanes på GBIF 
 Artsdatabanken - Nephanes titan 
 

Fjærvinger
Biller formelt beskrevet i 1859
Dyr formelt beskrevet av Carl Gustaf Thomson